Rikunarita-ORG/Wikinium huggingface dataset:
# চেমুৱেল বেকেট

| চেমুৱেল বেকেট |
| --- |
|  ১৯৭৭ চনত চেমুৱেল বেকেট |
| জন্ম | চেমুৱেল বাৰ্কলে বেকেট ১৩ এপ্ৰিল, ১৯০৬ ফক্সৰক, ডাব্লিন, আয়াৰলেণ্ড |
| মৃত্যু | ২২ ডিচেম্বৰ, ১৯৮৯ (৮৩ বছৰ) পেৰিছ, ফ্ৰান্স |
| ছদ্মনাম | এণ্ড্ৰিউ বেলিছ |
| পেচা | ঔপন্যাসিক, নাট্যকাৰ, কবি, থিয়েটাৰ পৰিচালক, প্ৰবন্ধকাৰ, সাহিত্যিক অনুবাদক |
| ভাষা | ইংৰাজী, ফৰাচী |
| ৰাষ্ট্ৰীয়তা | আইৰিছ |
| নাগৰিকত্ব | যুক্তৰাজ্য |

**চেমুৱেল বেকেট** (ইংৰাজী: Samuel Beckett) হৈছে এগৰাকী আইৰিছ ঔপন্যাসিক, নাট্যকাৰ, চুটি গল্প লেখক,কবি আৰু সাহিত্য অনুবাদক।

## জন্ম আৰু বংশ পৰিচয়

১৯০৬ চনৰ ১৩ এপ্ৰিল চেমুৱেল বেকেটৰ জন্ম হয়। দেউতাকৰ নাম উইলিয়াম ফ্ৰেংক বেকেট।

## শিক্ষা

ফক্সৰকত হাইস্কুলীয়া জীৱন আৰম্ভ কৰে ৰজা জেমচে স্থাপন কৰা পৰ্টাৰয়েল স্কুলত। ১৯২৩ চনত ডাবলিনৰ ত্ৰিনিটি কলেজত ভৰ্তি হয় আৰু তাৰ পৰাই স্নাতক ডিগ্ৰী লয়।

## চাকৰি জীৱন

বেকেটে চাৰিবছৰ ত্ৰিনিটি কলেজত অধ্যাপনা কৰিছিল।

## সাহিত্যৰাজি

১৯৩৫ চনত Echo's Bones and other Precipitates নামৰ কবিতা পুথি এখন প্ৰকাশিত হয়। ১৯৩৮ চনত লণ্ডনত থকা কালত বেকেটে মাৰফি (Marphy) নামৰ এখন উপন্যাস ৰচনা কৰে। দ্বিতীয় মহাযুদ্ধৰ পিছতে বেকেটে ফৰাচী ভাষাত Eleutheria নামৰ নাটক লিখি উলিয়ায়।

## বঁটা আৰু সন্মান

১৯৬৯ চনত চেমুৱেল বেকেটে সাহিত্যৰ ন'বেল বঁটা পায়।

## তথ্যসূত্ৰ

## বাহ্যিক সংযোগ
# মহাসাগৰ

পৃথিৱীৰ সামুদ্ৰিক জলভাগক প্ৰদৰ্শন কৰা মানচিত্ৰ, ‘বিশ্ব মহাসাগৰ’-ক কেইবাটাও অঞ্চলতভাগ কৰা হৈছে। সচৰাচৰ পাঁচ মহাসাগৰৰ বিভাজনক মানি লোৱা হয়: প্ৰশান্ত, আটলাণ্টিক, ভাৰত, উত্তৰ, আৰু দক্ষিণ; শেষৰ দুখনক কেতিয়াবা প্ৰথম তিনিখনৰ অংশ ৰূপে গণ্য কৰা হয়।
**মহাসাগৰ** (ইংৰাজী: Ocean) হৈছে অতি বিশাল আৰু লৱণযুক্ত বিপুল জলৰাশি যি পৃথিৱীক পৰিবেষ্টন কৰি আছে। পৃথিৱীৰ পৃষ্ঠভাগৰ প্ৰায় ৭০% জলৰাশিৰে আবৰা। এই বিপুল জলৰাশি আকৌ অনেক মহাসাগৰ আৰু সৰু সৰু সাগৰত বিভক্ত। মহাসাগৰৰ ইংৰাজী প্ৰতিশব্দ Ocean আহিছে গ্ৰীক ভাষাৰ শব্দ ‘অচিনোজ’ (Ὠκεανὸς)-ৰ পৰা। অচিনোজ হৈছে গ্ৰীক পুৰাণৰ বাৰজন টাইটানৰ এজন। তেওঁ আছিল সমস্ত সামুদ্ৰিক জলভাগৰ আদি দেৱতা। টাইটানসকলৰ পৰাজয়ৰ পাছত পোচাইডন সমুদ্ৰৰ দেৱতা হয়। মহাসাগৰৰ অৰ্ধেকতকৈ বেছি অংশৰ গড় গভীৰতা ৪,২৬৭ মিটাৰ (১৩,৯৯৯ ফুট)-তকৈ বেছি। বৈজ্ঞানিকসকলে হিচাপ কৰি দেখিছে যে, মহাসাগৰ প্ৰায় ২,৩০,০০০ সামুদ্ৰিক আৰু জলজ প্ৰাণী আছে। প্ৰকৃতপক্ষে ই নিৰ্ধাৰিত সংখ্যাতকৈ ১০ গুণ বেছি হ'ব পাৰে।

## পৰিচিতি

প্ৰচলিতভাৱে বিভিন্ন ধৰণৰ মহাসাগৰৰ নাম দেখা যায়। কিন্তু এই সকলোবোৰ মহাসাগৰ হৈছে এক আন্তঃসংযোগকৃত লৱণাক্ত জলৰাশিৰ অংশ। এই জলৰাশিক ‘বিশ্ব মহাসাগৰ’ ৰূপে নামকৰণ কৰা হয়। মহাসাগৰ মূলতঃ এখনেই। ভূগোলবিদসকলে অধ্যয়নৰ সুবিধাৰ্থে মহাসাগৰক ৫টা অংশত বিভক্ত কৰিছে। মহাসাগৰীয় বিভাজনসমূহ সংজ্ঞায়িত আৰু মূল্যায়িত হৈছে - মহাদেশ, মাটিৰ স্তৰ আৰু অন্যান্য চৰ্তাৱলীক কেন্দ্ৰ কৰি। এই পাঁচ বিভাজন হৈছে (আকাৰৰ হ্ৰাসমান ক্ৰমত):

1. **প্ৰশান্ত মহাসাগৰ**: আমেৰিকাক এছিয়া আৰু অষ্ট্ৰেলিয়াৰ পৰা বিভক্ত কৰিছে।
2. **আটলাণ্টিক মহাসাগৰ**: আমেৰিকাক ইউৰেছিয়া আৰু আফ্ৰিকাৰ পৰা বিভক্ত কৰিছে।
3. **ভাৰত মহাসাগৰ**: দক্ষিণ এছিয়াক আবৰি ৰাখিছে আৰু আফ্ৰিকা আৰু অষ্ট্ৰেলিয়াক বিভক্ত কৰিছে।
4. **দক্ষিণ মহাসাগৰ** বা **এণ্টাৰ্কটিকা মহাসাগৰ**: ইয়াক কেতিয়াবা প্ৰশান্ত, আটলাণ্টিক আৰু ভাৰত মহাসাগৰৰ বহিৰাংশ হিচাপে গণ্য কৰা হয় যি এণ্টাৰ্কটিকা মহাদেশক আবৰি ৰাখিছে।
5. **উত্তৰ মহাসাগৰ**: ইয়াক কেতিয়াবা আটলাণ্টিক মহাসাগৰৰ এক সমুদ্ৰ হিচাপে গণ্য কৰা হয় যি সুমেৰুৰ অধিকাংশ অঞ্চল আৰু উত্তৰ আমেৰিকা আৰু ইউৰেছিয়াৰ একাংশ আবৰি ৰাখিছে।

## চিত্ৰ ভঁৰাল

* Indian Ocean, Sri Lanka
* Pacific Ocean
* Surface of the Atlantic ocean.
* Waves on an ocean coast.

## তথ্য সংগ্ৰহ

## লগতে পঢ়ক

* Matthias Tomczak and J. Stuart Godfrey. 2003. *Regional Oceanography: an Introduction*. (see the site Archived 2007-06-30 at the Wayback Machine)
* Pope, F. 2009. From eternal darkness springs cast of angels and jellied jewels. *in* **The Times**. November 23. 2009 p. 16–17.

## বাহ্যিক সংযোগ

* Oceans বিষয়ে Curlie (DMOZ)-ত থকা তথ্য
* Smithsonian Ocean Portal
* NOAA - National Oceanic and Atmospheric Administration - Ocean
* Ocean :: Science Daily Archived 2018-12-25 at the Wayback Machine
* Ocean-bearing Planets: Looking For Extraterrestrial Life In All The Right Places
* Titan Likely To Have Huge Underground Ocean | Mind Blowing Science Archived 2018-07-25 at the Wayback Machine
* Origins of the oceans and continents". *UN Atlas of the Oceans.*
# পিনক'ড

ডাক সূচকাংক বা পিনক'ড বা পিন নং (ইংৰাজী: Postal Index Number চমুকৈ PIN) ভাৰতীয় ডাক বিভাগৰ ডাকঘৰ সূচোৱা ব্যৱস্থা। প্ৰতিটো পিনক'ডত ৬টা সংখ্যা থাকে। পিনক'ড ব্যৱস্থা ১৯৭২ চনৰ ১৫ আগষ্টত প্ৰৱৰ্ত্তন কৰা হৈছিল।

## গঠন

পিনক'ডৰ গঠন
ভাৰতত ৮টা অসামৰিক আৰু ১টা সামৰিক পিনক'ড অঞ্চল আছে। পিনক'ডৰ প্ৰথম সংখ্যাটোৱে এই ৯টা অঞ্চলৰ কোন অঞ্চলত ঠিকনাটো অৱস্থিত তাক সূচায়। দ্বিতীয় সংখ্যাটোৱে মূখ্য অঞ্চলৰ উপ-অঞ্চলৰ অৱস্থিতি দেখুৱায়। তৃতীয় সংখ্যাটোৱে ডাক-জিলাৰ অৱস্থান আৰু শেষৰ তিনিটা সংখ্যাই বিশেষ এটা ডাকঘৰ সূচায়।

## পিনক'ড আৰু ডাক চক্ৰৰ তালিকা

 পিনক'ডৰ প্ৰথম ২টা সংখ্যা সৈতে ডাক চক্ৰসমুহ

| পিনক'ডৰ প্ৰথম ২/৩ টা সংখ্যা | ডাক চক্ৰ |
| --- | --- |
| ১১ | দিল্লী |
| ১২ আৰু ১৩ | হাৰিয়ানা |
| ১৪ আৰু ১৫ | পঞ্জাব |
| ১৬ | চণ্ডিগড় |
| ১৭ | হিমাচল প্ৰদেশ |
| ১৮ আৰু ১৯ | জম্মু আৰু কাশ্মীৰ |
| ২০ৰ পৰা ২৮ | উত্তৰ প্ৰদেশ/উত্তৰাখণ্ড |
| ৩০ৰ পৰা ৩৪ | ৰাজস্থান |
| ৩৬ৰ পৰা ৩৯ | গুজৰাট |
| ৪০ | গোৱা |
| ৪০ৰ পৰা ৪৪ | মহাৰাষ্ট্ৰ |
| ৪৫ৰ পৰা ৪৮ | মধ্যপ্ৰদেশ |
| ৪৯ | ছত্তীসগড় |
| ৫০ৰ পৰা ৫৩ | অন্ধ্ৰপ্ৰদেশ |
| ৫৬ৰ পৰা ৫৯ | কৰ্ণাটক |
| ৬০ৰ পৰা ৬৪ | তামিলনাডু |
| ৬৭ৰ পৰা ৬৯ | কেৰালা |
| ৬৮২ | লক্ষদ্বীপ |
| ৭০ৰ পৰা ৭৪ | পশ্চিমবংগ |
| ৭৪৪ | আন্দামান নিকোবৰ দ্বীপপুঞ্জ |
| ৭৫ৰ পৰা ৭৭ | উৰিষ্যা |
| ৭৮ | অসম |
| ৭৯ | অৰুণাচল প্ৰদেশ |
| ৭৯৩, ৭৯৪, ৭৮৩১২৩ | মেঘালয় |
| ৭৯৫ | মণিপুৰ |
| ৭৯৬ | মিজোৰাম |
| ৭৯৯ | ত্ৰিপুৰা |
| ৮০ৰ পৰা ৮৫ | বিহাৰ আৰু ঝাৰখণ্ড |

## দ্ৰষ্টব্য

* ডাক টিকট

## বাহিৰা প্ৰসংগ
# বিশাখাপট্টনম

**বিশাখাপট্টনম** (ইংৰাজী: Visakhapatnam) (পূৰ্বতে বিজাগাপত্নম নামেৰে জনাজাত) ইয়াৰ উপৰিও (বাইজেগ, বিশাখা বা ৱালটাইৰ নামেৰেও জনাজাত) হৈছে ভাৰতৰ অন্ধ্ৰপ্ৰদেশ ৰাজ্যৰ আটাইতকৈ ডাঙৰ আৰু জনবহুল চহৰ। ই পূবঘাট আৰু বংগোপসাগৰৰ উপকূলৰ মাজত অৱস্থিত। ভাৰতৰ পূব উপকূলত চেন্নাইৰ পিছত ই দ্বিতীয় বৃহত্তম চহৰ, আৰু দক্ষিণ ভাৰতৰ চতুৰ্থ বৃহত্তম চহৰ। ই স্মাৰ্ট চিটি মিছনৰ অধীনত নিৰ্বাচিত অন্ধ্ৰপ্ৰদেশৰ চাৰিখন স্মাৰ্ট চিটিৰ ভিতৰত অন্যতম আৰু ই বিশাখাপট্টনম জিলাৰ মুখ্য কাৰ্যালয়। আনুমানিক ৪৩.৫ বিলিয়ন ডলাৰ উৎপাদনৰ সৈতে ই ২০১৬ চনৰ হিচাপত ভাৰতৰ মুঠ ঘৰুৱা উৎপাদনত নৱম সৰ্বাধিক অৰিহণা যোগোৱা চহৰ।

## অৱস্থান

বিশাখাপট্টনম চহৰ
বিশাখাপট্টনম চহৰটো সমুদ্ৰ সমতলৰ পৰা ১০ মিটাৰ আৰু কোনো কোনো ঠাইত ১০ মিটাৰতকৈও অধিক উচ্চতাত অৱস্থিত। চহৰটো পূৰ্বঘাট পৰ্বতমালাৰ পূব দিশে বঙ্গোপোসাগৰৰ পাৰত অবস্থিত।

## শিক্ষা

প্ৰাথমিক আৰু মাধ্যমিক বিদ্যালয়ৰ শিক্ষা ৰাজ্যৰ বিদ্যালয় শিক্ষা দপ্তৰৰ অধীনত চৰকাৰী, সহায়ক আৰু বেচৰকাৰী বিদ্যালয়ৰ দ্বাৰা প্ৰদান কৰা হয়। ২০১৬–১৭ শিক্ষাবৰ্ষৰ বিদ্যালয় তথ্যৰ প্ৰতিবেদন অনুসৰি বিশাখাপট্টনম চহৰৰ ১,৪৪,২৬৮জন শিক্ষাৰ্থী ৪৩৪খন বিদ্যালয়ত ভৰ্তি হয়। কেন্দ্ৰীয় মাধ্যমিক শিক্ষা বোৰ্ড, মাধ্যমিক বিদ্যালয়ৰ শংসাপত্ৰ আৰু মাধ্যমিক শিক্ষাৰ ভাৰতীয় শংসাপত্ৰৰ কাৰণে বিভিন্ন বিদ্যালয় দ্বাৰা বিভিন্ন ধৰণৰ পাঠক্ৰম অনুসৰণ কৰা হয়। বিদ্যালয়সমূহৰ শিক্ষাৰ মাধ্যম হ'ল ইংৰাজী আৰু তেলুগু ভাষা। সেণ্ট অ্যালোসিয়াস অ্যাংলো ইণ্ডিয়ান বয়েজ হাই স্কুলখন চহৰটোৰ প্ৰাচীনতম বিদ্যালয়, যি ১৮৪৭ চনত প্ৰতিষ্ঠিত হয়। বিশাখাপট্টনম জিলা কেন্দ্ৰীয় গ্ৰন্থাগাৰটি চৰকাৰৰ দ্বাৰা সমৰ্থিত আৰু দ্বাৰকা চহৰত অৱস্থিত।

## তথ্য সংগ্ৰহ
# এন টি ৰামা ৰাও জুনিয়ৰ

| এন টি ৰামা ৰাও জুনিয়ৰ |
| --- |
|  ২০২৬ চনত ৰামা ৰাও জুনিয়ৰ |
| জন্ম | নন্দমূৰি তাৰকা ৰামা ৰাও ২০ মে', ১৯৮৩ (৪৩ বছৰ) হায়দৰাবাদ, অন্ধ্ৰপ্ৰদেশ, ভাৰত |
| পেচা | * অভিনেতা
* প্ৰযোজক
* টেলিভিছন পৰিৱেশক
* কৰিঅ'গ্ৰাফাৰ
* কণ্ঠশিল্পী
 |
| সক্ৰিয় হৈ থকা সময় | ২০০১–বৰ্তমানলৈকে |
| দাম্পত্যসঙ্গী | লক্ষ্মী প্ৰনতি (বি. ২০১১) |
| সন্তান | ২ |

**নন্দমুৰি তাৰকা ৰামা ৰাও** (ইংৰাজী: N. T. Rama Rao Jr.(জন্ম ২০ মে' ১৯৮৩), জনপ্ৰিয়ভাৱে এন টি আৰ জুনিয়ৰ নামেৰে পৰিচিত৷ তেওঁ এজন ভাৰতীয় অভিনেতা, প্ৰযোজক আৰু টেলিভিছন পৰিৱেশক যি মূলতঃ তেলেগু চিনেমাত কাম কৰে। ভাৰতীয় চিনেমাৰ অন্যতম পাৰিশ্ৰমিকপ্ৰাপ্ত অভিনেতাৰ ভিতৰত অন্যতম৷ তেওঁ ২০১২ চনৰ পৰা ফৰ্বছ ইণ্ডিয়াৰ চেলিব্ৰিটি ১০০ তালিকাত অন্তৰ্ভুক্ত। সংবাদ মাধ্যমত তেওঁক *মেন অৱ মাছ* বুলি কোৱা হয় আৰু তেওঁ ৩০খনতকৈও অধিক ছবিত অভিনয় কৰিছে। তেওঁ কেইবাটাও বঁটা লাভ কৰিছে, য’ত আছে, তিনিটা ফিল্মফেয়াৰ এৱাৰ্ডছ চাউথ, তিনিটা চিনেএমএ এৱাৰ্ড, এটা চিআইএমএ বঁটা, এটা আইআইএফএ বঁটা আৰু দুটা নন্দী বঁটা।

তেওঁ ভাৰতীয় মেটিনি আইডল আৰু অন্ধ্ৰ প্ৰদেশৰ প্ৰাক্তন মুখ্যমন্ত্ৰী এন টি ৰামা ৰাওৰ নাতি ৷ তেওঁ *ব্ৰহ্মৰ্ষী বিশ্বামিত্ৰ (১৯৯১)* আৰু ৰাষ্ট্ৰীয় চলচ্চিত্ৰ বঁটা বিজয়ী *ৰামায়ণ (১৯৯৭)* ছবিত শিশু অভিনেতা হিচাপে অভিনয় কৰিছিল । তেওঁ *নিন্নু চৌদালানি (২০০১)* ছবিত মুখ্য অভিনেতা হিচাপে অভিষেক ঘটায় আৰু ষ্টুডেণ্ট নং: ১ (২০০১) আৰু একচন ড্ৰামা *আদি (২০০২)*ৰ জৰিয়তে তেওঁৰ সমাদৰ লাভ কৰে। ইয়াৰ পিছতে *ছিম্হাদ্ৰী (২০০৩)*, ৰাখী (২০০৬), ইয়ামাডোংগা (২০০৭), আধুৰ্ছ (২০১০), বৃন্দাবনম (২০১০), আৰু বাদশ্বাহ (২০১৩)কে ধৰি ব্যৱসায়িকভাৱে সফল ছবিত তেওঁ অভিনয় কৰে।

বক্স অফিচত কিছু সময়ৰ বাবে বিপৰ্যয়ৰ অন্তত তেওঁ একচন ড্ৰামা টেম্পাৰ (২০১৫)ৰ জৰিয়তে শক্তিশালী প্ৰত্যাৱৰ্তন ঘটায় আৰু নান্নাকু প্ৰেমাথো (২০১৬), জনথা গেৰেজ (২০১৬), জয় লাভ কুছা (২০১৭), আৰু অৰবিন্দ সমেথা বীৰা ৰাঘভা (২০১৮)ৰ সৈতে সফলতাৰ ধাৰা অব্যাহত ৰাখে। ইয়াৰ পিছত তেওঁ মেগনাম অপাছ আৰ আৰ আৰ (২০২২)ত অভিনয় কৰে, যিয়ে বিশ্বব্যাপী এক পৰিঘটনাত পৰিণত হয়, যাৰ ফলত তেওঁ প্যান ইণ্ডিয়া খ্যাতি আৰু আন্তঃৰাষ্ট্ৰীয় স্বীকৃতি লাভ কৰে৷ য'ত তেওঁ ক্ৰিটিক্স চয়ছ ছুপাৰ এৱাৰ্ডত একচন চলচ্চিত্ৰৰ শ্ৰেষ্ঠ অভিনেতাৰ বাবে মনোনয়ন লাভ কৰে।

ৰামা ৰাও জুনিয়ৰে তেলেগু ভাষাৰ ৰিয়েলিটি টিভি শ্ব’ বিগ বছ (২০১৭)ৰ প্ৰথম ছিজন আৰু ইভাৰু মীলো কোটিছৱাৰুলু (২০২১)ৰ পঞ্চম ছিজনৰো আয়োজন কৰিছিল। এজন প্ৰশিক্ষিত কুচিপুডী নৃত্যশিল্পী, তেওঁক ভাৰতীয় চিনেমাৰ অন্যতম উন্নত নৃত্যশিল্পী হিচাপে বহুলভাৱে গণ্য কৰা হয়। ভাৰতীয় চিনেমাৰ কেইজনমান বহুভাষী ব্যক্তিৰ ভিতৰতো তেওঁ অন্যতম।

## তথ্যসূত্ৰ
# ভাৰতীয় পেনোৰামা

ভাৰতীয় পেনোৰামাৰ কাহিনীচিত্ৰ শাখাৰ উদ্বোধনী মঞ্চত অসমীয়া কথাছবি বান্ধোনৰ প্ৰদৰ্শনীৰ আগমুহূৰ্তত ছবিখনৰ পৰিচালক জাহ্নু বৰুৱাৰ বক্তব্য, ২০১২ চনত গোৱাৰ পানাজীত অনুষ্ঠিত ৪৩তম ভাৰতৰ আন্তঃৰাষ্ট্ৰীয় ছবি মহোৎসৱস্থলীত (IFFI-2012)
**ভাৰতীয় পেনোৰামা** (ইংৰাজী: Indian Panorama) হৈছে ভাৰতীয় আন্তঃৰাষ্ট্ৰীয় চলচ্চিত্ৰ মহোৎসৱ (আইএফএফআই)ৰ এক মূল উপাদান; যাৰ উদ্যোগত শ্ৰেষ্ঠ হিচাপে বিবেচিত ভাৰতীয় ছবিসমূহক ছবিকলাৰ প্ৰচাৰৰ বাবে নিৰ্বাচিত কৰা হয়।

## সংক্ষিপ্ত ইতিহাস

ভাৰতীয় পেনোৰামাৰ জন্ম হৈছিল ১৯৭৮ চনত। আন্তঃৰাষ্ট্ৰীয় চলচ্চিত্ৰ মহোৎসৱৰ এক অংশ হিচাপেই পেনোৰামাক পৰিচয় কৰোৱা হৈছিল। ভাৰতীয় ছবি আৰু ভাৰতৰ সমৃদ্ধিশালী সংস্কৃতি তথা ঐতিহ্যক ছবিসমূহৰ মাধ্যমেৰে প্ৰচাৰ-প্ৰসাৰ কৰাটোৱেই আছিল পেনোৰামাৰ মূল উদ্দেশ্য। তেতিয়াৰ পৰাই পেনোৰামাই বছৰটোৰ শ্ৰেষ্ঠ ভাৰতীয় ছবিসমূহ প্ৰদৰ্শনৰ দিহা কৰি আহিছে।

## বাছনি প্ৰক্ৰিয়া

ভাৰতীয় পেনোৰামাৰ সংগঠক হৈছে ভাৰতৰ তথ্য আৰু সম্প্ৰচাৰ মন্ত্ৰণালয়ৰ অধীনস্থ চলচ্চিত্ৰ মহোৎসৱ দপ্তৰ। তেওঁলোকৰ উদ্যোগত ভাৰতীয় পেনোৰামাই প্ৰত্যেক বছৰৰ শ্ৰেষ্ঠ ছবিসমূহক *কাহিনী* আৰু *অ-কাহিনী* শাখা দুটাত শ্ৰেণীভুক্ত কৰে। এই ছবিসমূহত চলচ্চিত্ৰীয়, বিষয়বস্তুগত আৰু নান্দনিক উৎকৃষ্টতা থাকিব লাগিব। ছবিসমূহৰ প্ৰদৰ্শনী অ-লাভজনক অৰ্থাৎ Non-profit Screening। শেহতীয়া নিয়ম অনুসৰি, কাহিনীমূলক শাখাত ২৬খন ছবি আৰু অ-কাহিনীমূলক শাখাত সৰ্বমুঠ ২১খন ছবি বাছনি হয়। কাহিনী আৰু অকাহিনীমূলক দুয়োটা শাখাত ৰাষ্ট্ৰীয় বঁটাপ্ৰাপ্ত শ্ৰেষ্ঠ ভাৰতীয় ছবিখনো সন্নিৱিষ্ট হৈ থাকে। বাছনি হোৱা এই ছবিসমূহ পেনোৰামাই তাৰপিছত ভাৰত আৰু অন্য দেশত অনুষ্ঠিত হোৱা ছবি মহোৎসৱবোৰত প্ৰদৰ্শন কৰে।

## প্ৰদৰ্শনী

ছবিসমূহ নিম্নোক্ত স্থলীসমূহত প্ৰদৰ্শিত হ'ব পাৰে-

* ভাৰতৰ বাহিৰে-ভিতৰে অনুষ্ঠিত হোৱা আন্তঃৰাষ্ট্ৰীয় চলচ্চিত্ৰ মহোৎসৱত,
* দ্বি-পাক্ষিক সংস্কৃতি-বিনিময় কাৰ্যসূচীৰ অধীনস্থ ভাৰতীয় ছবি সপ্তাহত,
* সাংস্কৃতিক বিনিময় প্ৰট'কলৰ বাহিৰত অনুষ্ঠিত বিশেষ ভাৰতীয় ছবি মহোৎসৱত,
* ভাৰতত অনুষ্ঠিত হোৱা বিশেষ ভাৰতীয় পেনোৰামা মহোৎসৱত।

## বাহ্যিক সংযোগ

* ভাৰতীয় ছবি অধিদপ্তৰত ভাৰতীয় পেনোৰামা
* ভাৰতীয় পেনোৰামা আৰ্কাইভ বা সংগ্ৰাহালয়
* ছবি ভঁৰাল

## তথ্যসূত্ৰ
# পুনে

| পুনে
पुणे |
| --- |
| মহানগৰ |
| পুনে |
| From top: Fergusson College, Mahatma Gandhi Road (left), Shaniwarwada (right), the HSBC Global Technology India Headquarters, and the National War Memorial Southern Command |
| উপনাম(সমূহ): Cultural Capital of Maharashtra, Queen of Deccan, Home of Stallions, Pensioner's Paradise, Center Of Education.[*উদ্ধৃতিৰ প্ৰয়োজন*] |
| Country |  ভাৰত |
| State | Maharashtra |
| District | Pune |
| চৰকাৰ |
|  • ধৰণ | Mayor–Council |
|  • Mayor | Prashant Jagtap |
|  • Municipal Commissioner | Ms. Ajay Panda |
|  • Member of Parliament | Anil Shirole (BJP,Lok Sabha) |
| কালি |
|  • মহানগৰ | ৭১০ বৰ্গকিমি (২৭০ বৰ্গমাইল) |
|  • স্থান | 7th |
| উচ্চতা | ৫৬০ মিটাৰ (১,৮৪০ ফুট) |
| জনসংখ্যা (2011) |
|  • মহানগৰ | ৩১,১৫,৪৩১ |
|  • স্থান | 7th |
|  • ঘনত্ব | ৪,৪০০/বৰ্গকিমি (১১,০০০/বৰ্গমাইল) |
|  • মেট্ৰ’ | 50,57,709 |
|  • Metro rank | 8th |

**পুনে** (মাৰাঠী: पुणे) ভাৰতৰ মহাৰাষ্ট্ৰ ৰাজ্যৰ এখন মহানগৰ। ইয়াক পূৰ্বতে পুনা নামেৰে জনা গৈছিল। মহাৰাষ্ট্ৰৰ মুলা আৰু মুথা নদীৰ সংগম স্থলীত ইতিহাস প্ৰসিদ্ধ পুনে নগৰী অৱস্থিত। ‘দাক্ষিণাত্যৰ ৰাণী’ নামেৰে পৰিচিত পুনে নগৰী মাৰাঠা সকলৰ সাংস্কৃতিক ৰাজধানী বুলিও জনা যায়। সপ্তদশ শতিকাত পুনে নগৰী মাৰাঠা সকলৰ ৰাজধানী আছিল। তাৰ পিছত কিছুবছৰ পুনে মোগল সাম্ৰাজ্যৰ অধীন হয় যদিও পিছত পুনেক পুনৰ উদ্ধাৰ কৰি মাৰাঠা সকলে ৰাজধানী পাতে। ১৮১৭ চনত ব্ৰিটিছ সকলে পুনেত আধিপত্য বিস্তাৰ কৰে। ব্ৰিটিছ ভাৰতৰ অন্তৰ্গত বোম্বে প্ৰেছিডেন্সিৰ পুনে ঋতুকালীন ৰাজধানী আছিল।

## ঐতিহাসিক গুৰুত্ব

পুনে নগৰখনৰ আশে-পাশে ঐতিহাসিক গুৰুত্ব সমৃদ্ধ কেইবাটাও কীৰ্তিস্তম্ভ আছে। এই আটাইবোৰে প্ৰাচীন মাৰাঠা সাম্ৰাজ্যৰ গৌৰৱোজ্জ্বল ইতিহাসৰ চানেকি প্ৰদান কৰে। পুনে নগৰীত অৱস্থিত ভীমাশংকৰ শিৱ মন্দিৰ ভাৰতৰ ১২ টা জ্যোতিৰ্লিংগৰ অন্যতম। অতীজৰ তুকাৰাম, জ্ঞানেশ্বৰ আদি অনেক সাধু-কবিয়ে পুনে অঞ্চলত বাস কৰিছিল।

## ঔদ্যোগিক প্ৰতিষ্ঠান

পুনে নগৰীত যথেষ্ট সংখ্যক ঔদ্যোগিক প্ৰতিষ্ঠান গঢ় লৈ উঠিছে আৰু ইয়ে নগৰখনৰ অৰ্থনৈতিক ভেটি সবল কৰি তুলিছে। ইয়াত থকা প্ৰধান উদ্যোগবোৰ হ’ল- গাড়ী, স্কুটাৰ, ট্ৰাক নিৰ্মাণ প্ৰ্তিষ্ঠান, এণ্টিবায়টিক ফাৰ্মাচিউটিকেল উদ্যোগ ইত্যাদি। পুনে মহানগৰীত সামৰিক সামগ্ৰী উৎপাদন কাৰখানা এটিও আছে।

## উল্লেখযোগ্য শৈক্ষিক আৰু গৱেষণা প্ৰতিষ্ঠান

অতীজৰে পৰা পুনে নগৰী ভাৰতৰ এক অন্যতম শৈক্ষিক আৰু সাংস্কৃতিক কেন্দ্ৰ হিচাপে চিহ্নিত হৈ আহিছে। ইয়াত অৱস্থিত প্ৰখ্যাত শৈক্ষিক আৰু গৱেষণা প্ৰতিষ্ঠান সমূহ হ’ল:

1. ভাণ্ডাৰকাৰ অৰিয়েণ্টেল ৰিছাৰ্চ ইনষ্টিটিউট
2. গোখলে ইনষ্টিটিউট অৱ পলিটিক্স এণ্ড ইক’নমিক্স
3. ডেক্কান কলেজ পোষ্ট গ্ৰেজুৱেট ৰিছাৰ্চ ইনষ্টিটিউট
4. ইণ্ডিয়ান মেটিয়ৰলজিকেল ডিপাৰ্টমেণ্ট
5. নেশ্যনেল ইনষ্টিটিউট অৱ ভাইৰ’লজি
6. নেশ্যনেল ডিফেন্স একাডেমী
7. চেন্ট্ৰেল ৱাটাৰ এণ্ড পাৱাৰ ৰিছাৰ্চ ষ্টেচন
8. ইনষ্টিটিউট অৱ ট্ৰপিকেল মেটিয়ৰলজি
9. পুনে বিশ্ববিদ্যালয়
10. ইণ্টাৰইউনিভাৰ্চিটি এণ্ড ছেণ্টাৰ ফৰ এষ্ট্ৰনমি এণ্ড এষ্ট্ৰফিজিক্স
11. আৰ্মড ফোৰ্চ মেডিকেল কলেজ

## তথ্যসূত্ৰ
# বেছবল

বেছবল|  |
| সৰ্বোচ্চ পৰিচালনা সংস্থা | World Baseball Softball Confederation (WBSC) |
| প্ৰথমবাৰ খেলা হয় | ১৮শ শতিকাৰ অন্তত, আমেৰিকা |
| বৈশিষ্ট্য |
| সংস্পৰ্শ | সীমিত |
| দলৰ সদস্য | প্ৰত্যেক দলে ৯জন খেলুৱৈ |
| খেলৰ স্থান | বেছবল ষ্টেডিয়াম |
| অলিম্পিক | হয়, ১৯৯২–২০০৮; পুনৰ ২০২০ |

**বেছবল** হৈছে এটি দলগত বেট-বল ধৰণৰ ক্ৰীড়া, যি প্ৰধানকৈ আমেৰিকা, জাপান, কিউবা আৰু দক্ষিণ কোৰিয়া আদিত জনপ্ৰিয়। খেলটোত দুটা দলে বল নিক্ষেপ, বেটিং, আৰু ৰাণ সংগ্ৰহ কৰি পইণ্ট লাভ কৰে। বেছবল ১৯৯২ চনত অলিম্পিক খেলত অন্তৰ্ভুক্ত হৈছিল। যদিও ২০০৮ৰ পিছত একেবাৰে বাদ দিয়া হৈছিল, ২০২০ চনত পুনৰ অন্তৰ্ভুক্ত কৰা হয়।

## ইতিহাস

বেছবলৰ আধুনিক ৰূপ ১৮শ শতিকাৰ শেষৰ ফালে আমেৰিকাত বিকাশ পাইছিল, যদিও ইয়াৰ মূল উৎপত্তি ইংলেণ্ডৰ “Rounders” নামৰ খেলৰ পৰা হৈছে বুলি কোৱা হয়। ১৮৪৬ চনত নিউ ইয়ৰ্কত প্ৰথম আনুষ্ঠানিক বেছবল খেল অনুষ্ঠিত হৈছিল।

## খেলৰ নিয়ম

খেলখন ৯টা "ইনিংছ"ত খেলা হয়। প্ৰতিটো ইনিংছত এটা দলে বেটিং কৰে আৰু আনটো দলে ফিল্ডিং কৰে। বেটিং দলে বলত বেট মাৰি বেছ লৈ দৌৰি ৰাণ সংগ্ৰহ কৰে। বল ধৰা দলে বেটাৰক আউট কৰিবলৈ চেষ্টা কৰে।

## তথ্যসূত্ৰ
# চুদান

| চুদান গণৰাজ্যجمهورية السودان (**Script error: The function "name\_from\_code" does not exist.**) **Jumhūriyyat as-Sūdān** |
| --- |
|
পতাকা

প্ৰতীক

 |
| **Motto:**النصر لنا *an-Naṣr lanā* "জয় আমাৰ" |
| **Anthem:** نحن جند اللّٰه، جند الوطن *Naḥnu jund Allah, jund al-waṭan* "আমি ঈশ্বৰৰ সেনা, মাতৃভূমিৰ সেনা"সাঁচ:Parabr |
|   চুদান গণৰাজ্যৰ অৱস্থান  দখল নোহোৱা দাবী কৰা অঞ্চল
 |
| ৰাজধানী | খাৰ্তুম |
| চৰকাৰী আসন | প'ৰ্ট চুদান |
| Largest city | খাৰটুম |
| Official languages | * আৰবী
* ইংৰাজী
 |
| Ethnic groups  | * ৭০% চুদানী আৰৱ
* ৫.৯% বেজা
* ২.৫% নুবা
* ২% ফুৰ
* ২% মিছৰীয়
* ১.৩% নুবীয়
* ১৬.৩% অন্যান্য
 |
| ধৰ্ম (২০২২) | * ৯৭% চুন্নী ইসলাম
* ৩% খ্ৰীষ্টান ধৰ্ম
 |
| Demonym | চুদানী লোক |
| Government | সংঘীয় চৰকাৰৰ অধীনস্থ গণৰাজ্য (সেনা জুণ্টা) |
|  |
| • সংক্ৰমণকালীন সাৰ্বভৌম পৰিষদৰ অধ্যক্ষ  | আব্দেল ফাত্তাহ আল-বুৰহান |
| • উপ-সভাপতি  | মালিক আগাৰ |
|  |
| Legislature | সংক্ৰমণকালীন বিধানসভা |
| গঠনৰ ইতিহাস |
|  |
| • কৰ্মা ৰাজ্য  | খ্ৰীঃ পূঃ ২৫০০ |
| • কুশ ৰাজ্য  | খ্ৰীঃ পূঃ ১০৭০ |
| • মাকুৰিয়া, নোবাটিয়া, আৰু এলোদিয়া  | আনুমানিক ৩৫০ খ্ৰীঃ |
| • তুঞ্জুৰ ৰাজ্য, ফুঞ্জ চুলতানত  | আনুমানিক ১৫০০ খ্ৰীঃ |
| • তুৰ্কো-মিচৰীয় চুদান  | ১৮২০ |
| • মাহদী ৰাজ্য  | ১৮৮৫ |
| • এংল'-মিচৰীয় চুদান  | ১৮৯৯ |
| • চুদানৰ স্বাধীনতা  | ১ জানুৱাৰী ১৯৫৬ |
| • চুদান গণতান্ত্ৰিক গণৰাজ্য  | ২৫ মে' ১৯৬৯ |
| • চুদান (১৯৮৫-২০১৯)  | ৬ এপ্ৰিল ১৯৮৫ |
| • দক্ষিণ চুদানৰ স্বাধীনতা]]  | ৯ জুলাই ২০১১ |
| • চুদানী বিপ্লৱ  | ১৯ ডিচেম্বৰ ২০১৮ |
| • ২০১৯ সংবিধান খচৰা ঘোষণা কাৰ্যকৰী  | ২০ আগষ্ট ২০১৯ |
|  |
| Area |
| • Total | 18,86,068 বৰ্গ কি.মি. (৭,২৮,২১৫ বৰ্গ মাইল) (১৫তম) |
| Population |
| • ২০২৪ estimate | ৫০,৪৬৭,২৭৮ (৩০তম) |
| • Density | 21.3 /কিমি২ (৫৫.২ /বৰ্গ মাইল) |
| GDP (PPP) | estimate |
| • Total | $১৭২.৬৫১ বিলিয়ন |
| GDP (nominal) | estimate |
| • Total | $২৫.৫৬৯ বিলিয়ন |
| Currency | চুদানী পাউণ্ড (SDG) |
| Time zone | UTC+২ (মধ্য আফ্ৰিকা সময় (CAT)) |
| Calling code | +২৪৯ |
| ISO 3166 code | SD |
| Internet TLD | * .sd
* .السودان
 |

**চুদান** (আৰবী: السودان, Sūdān), আনুষ্ঠানিকভাৱে **চুদান গণৰাজ্য**, উত্তৰ-পূৱ আফ্ৰিকাৰ এখন দেশ। ইয়াৰ উত্তৰত মিচৰ, পশ্চিমত চাদ, উত্তৰ-পশ্চিমত লিবিয়া, পূৱত লোহিত সাগৰ, দক্ষিণ-পূৱত ইৰিত্ৰিয়া আৰু ইথিঅ'পিয়া, আৰু দক্ষিণত দক্ষিণ চুদান অৱস্থিত। ২০২৪ চনৰ হিচাপত চুদানৰ জনসংখ্যা ৫ কোটি আৰু ইয়াৰ আয়তন ১,৮৮৬,০৬৮ বৰ্গ কিলোমিটাৰ (৭২৮,২১৫ বৰ্গমাইল), যাৰ ফলত ই আফ্ৰিকাৰ তৃতীয় বৃহত্তম দেশ আৰু আৰব লীগৰ তৃতীয় বৃহত্তম দেশ। ২০১১ চনত দক্ষিণ চুদান বিচ্ছিন্ন হোৱাৰ আগলৈকে আফ্ৰিকা আৰু আৰব লীগৰ ক্ষেত্ৰফল অনুসৰি ই আছিল সৰ্ববৃহৎ দেশ; তেতিয়াৰ পৰাই দুয়োটা খিতাপ আলজেৰিয়াৰ হাতত আছে। চুদানৰ ৰাজধানী আৰু জনবহুল চহৰখন হৈছে খাৰ্তুম।

## তথ্যসূত্ৰ

উদ্ধৃতি ত্ৰুটি: `<ref>` টেগ্‌সমূহ "টোকা" নামৰ এটা গোটৰ বাবে আছে, কিন্তু তাৰ `<references group="টোকা"/>` টেগ্‌ পোৱা নগ'ল